අපේක්ෂකයන් 34 දෙනෙක් තෝරා පත් කෙරෙන ඌව පළාත් මැතිවරණයේ ඡන්දය භාවිතා කිරීම සඳහා මෙවර ඡන්දදායකයින් 9,42,730දෙනෙක් සුදුසුකම් ලබා ඇතැයිද බදුල්ල දිස්ත්‍රික්කයෙන් සහ මොනරාගල දිස්ත්‍රික්කයන් සුදුසුකම් ලබා ඇතැයි හෙතෙම අනාවරණය කරයි.මැතිවරණයේ ඇප මුදල් භාර ගැනීම අගෝස්තු මස 05 දින මධ්‍යහ්න 12.00ට අවසන් කෙරෙන බවද එක් අපේක්ෂකයෙකුට රුපියල් 2000කට යටත්ව මුදල් තැන්පත් කළ යුතු බවද ඒ මහතා සදහන් කරයි.ස්වාධීන කණ්ඩායම් ලෙස තරඟ කරන අපෙක්ෂකයන් එදිනට ප්‍රථම ඇප මුදල් තැන්පත් කළ යුතු බවත් මොනරාගල දිස්ත්‍රික්කය සඳහා රුපියල් 34,000ක ඇප මුදලක්ද , බදුල්ල දිස්ත්‍රිකය සඳහා රුපියල් 42,000ක ඇප මුදලක්ද තැන්පත් කළ යුතු බවත්හෙතෙම පවසයි.නාම යෝජනා භාර ගැනීම අනිද්දා (30) දා සිට ලබන මස 06 දා දක්වා සිදු කෙරෙන බවද අ.පො.ස. (උසස් පෙළ) විභාගය ‍මේ දිනවල පැවැත්වෙන බැවින් නාම යෝජනා භාර ගන්නා අවසන් දිනයේ (අගෝස්තු 06) පෙළපාලි යෑම ශබ්ද විකාශ යන්ත්‍ර භාවිතය සපුරා තහනම් බවද නියෝජ්‍ය මැතිවරණ කොමසාරිස්වරයා කියයි.මෙවර මැතිව‍රණයේ නාමයෝජනා ප්‍රතික්ෂේපවීම අවම කිරීම සඳහා ගත හැකි සියලු ක්‍රියා මාර්ග ගැනීමට මැතිවරණ කාර්යාලය කටයුතු යොදා ඇතැයිද නාම යෝජනා ලැයිස්තු භාර දීමට ප්‍රථම සපුරාලිය යුතු කොන්දේසි කවරේ ද යන්න සඳහන් පුවරු නාමයෝජනා භාර ගන්නා ශාලාවේ පිටත ප්‍රදර්ශනය කොට ඇතැයිද එහි ‍මුලික තොරතුරු භාෂා තුනෙන්ම සඳහන් බවද නියෝජ්‍ය මැතිවරණ කොමසාරිස්වරයා ප්‍රකාශ කරයි.1988 අංක 02 දරන පළාත් සභා පනත යටතේ නාමයෝජනා ලැයිස්තුව ඉදිරිපත් කිරීමේදි සපුරාළිය යුතු මුලික කරුණු පිළිබද සදහන් බවත්ඒ යටතේ නියමිත අපේක්ෂකයන් ප්‍රමාණයත් , ඔවුන් සියලු දෙනා ලැයිස්තුවට අත්සන් කොට තිබීමත් , පක්ෂ ලේකම්වරයා අත්සන් තබා තිබීමත් සහ ලැයිස්තුව සහතික කොට තිබීමත් ආදි මුලික කරුණු සපුරාලිය යුතු බවද ඒ මහතා අවධාරණය කරයි.ඌව පළාත් සභා මැතිවරණයේ තැපෑලෙන් ඡන්දය සලකුණු කරන රාජ්‍ය සේවකයන් අගෝස්තු 06දාට පෙර සිය අයැදුම්පත් ඉදිරිපත් කළ යුත් බව මැතිවරණ මහලේකම් කාර්යාලය අනාවරණය කරයි.තැපැල් ඡන්දයට අයැදුම්පත් ඉදිරිපත් කිරීම පසුගිය 18 දා සිට ඇරඹි බවද එහෙත්තැපැල් ඡන්ද සඳහා මෙතෙක් කිසිදු අයදුම්පතක් ඉදිරිපත්ව නැතැයි ද නියෝජ්‍ය මැතිවරණ කොමසාරිස්වරයා ප්‍රකාශ කරයි.තැපැල් අයදුම්පත් අගෝස්තු මස 06 ට පෙර සිය දෙපාර්තුමේන්තු ප්‍රධානියා මඟින් දිස්ත්‍රික්ක තේරිම්භාර නිලධාරියා වෙත හෝ දිස්ත්‍රික්ක මැතිවරණ කාර්යාලය වෙත ලබාදිය යුතු බවත් මේ දිනය කිසිදු හේතුවක් නිසා දීර්ඝ නොකර බවත් හෙතෙම සදහන් කරයි.වසර 1988 අංක (02) දරණ පළාත් සභාපනතේ 24-3 වගන්තිය යටතේ නාමයෝජණා දැන්වීම පළ කර පසුදින සිට තැපෑලෙන් ඡන්දය සලකුණු කිරීමේ අවස්ථාව තැපැල් ඡන්දදායකයන්ට හිමිවන්නේ යැයිද පළාත් නීතියට අනුව මේ කාල සීමව ඒ සඳහා හිමිවන්නේ යැයිද හෙතෙම අනවරණය කළේය .